คุณค่ะ คือประจำเดือนไม่มาเดือนกว่าแล้วค่ะ เดือนที่แล้วมาเมื่อ 18 ธ.ค มีอะไรกันหลั่งนอกค่ะ ซื้อที่ตรวจมาหลายอัน ก็ขึ้น 1 ขีดค่ะ แบบนี้มีโอกาสท้องมั้ยค่ะ ตอนนี้เครียดมากเลยค่ะ
สวัสดีค่ะ สาเหตุที่ทำให้ประจำเดือนไม่มาที่พบได้บ่อยได้แก่1.การตั้งครรภ์ แต่หากได้ตรวจหลายครั้ง และตรวจได้อย่างถูกวิธีตามฉลากวิธีใช้ แล้วพบขึ้นเพียง 1 ขีด ก็ไม่น่ามีการตั้งครรภ์เกิดขึ้นค่ะ2.ความเครียดการออกกำลังกายหักโหม ทำงานหนัก พักผ่อนน้อย อดนอน นอนดึก อดอาหาร3.โรคอ้วนนอกจากนี้ยังพบในกรณีที่น้ำหนักตัวเพิ่มขึ้นหรือลดลงเร็วเกินไปด้วยส่วนสาเหตุอื่นๆ ที่พบน้อยกว่า เช่น มีภาวะไทรอยด์ฮอร์โมนเป็นพิษ ภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่าpolycystic ovarian syndrome(PCOS) เกิดการตีบตันของปากมดลูกหรือโพรงมดลูก จากการเกิดจากพังผืด เป็นเนื้องอกของต่อมใต้สมอง เป็นต้นแนะนำให้รอดูประจำเดือนไปอีกซักระยะค่ะ หากประจำเดือนยังคงไม่มานานมากกว่า 3 รอบเดือน ควรไปพบแพทย์เพื่อหาสาเหตุค่ะ